wickkiey/tamil-wikipedia-chunked huggingface dataset:
# பகலில் ஒரு இரவு

***பகலில் ஒரு இரவு*** (*Pagalil Oru Iravu*) 1979 ஆம் ஆண்டு வெளிவந்த தமிழ்த் திரைப்படமாகும். ஐ. வி. சசி இயக்கத்தில் வெளிவந்த இத்திரைப்படத்தில் விஜயகுமார், ஸ்ரீதேவி மற்றும் பலர் நடித்திருந்தனர்.
# பகலில் ஒரு இரவு

## நடிகர்கள்

- விஜயகுமார்- வினோத்
- ஸ்ரீதேவி- பிந்து
- இரவிக்குமார்- இரமேஷ்
- சீமா- இராஜீ
- மேஜர் சுந்தரராஜன்
- வி. கே. ராமசாமி
- புஷ்பலதா
- சுருளி ராஜன்
# பகலில் ஒரு இரவு

## பாடல்கள்

இப்படத்திற்கு இளையராஜா இசையமைத்தார். அனைத்துப் பாடல்களையும் கவிஞர் கண்ணதாசன் இயற்றினார்.  
| # | பாடல் | பாடகர்(கள்) | வரிகள் | நீளம் |
| --- | --- | --- | --- | --- |
| 1 | "கலையோ சிலையோ" | பி. ஜெயச்சந்திரன் | கண்ணதாசன் | 4:02 |
| 2 | "தாம்த தீம்த ஆடும்" | எஸ். ஜானகி | 5:13 |  |
| 3 | "பொன்னாரம் பூவாரம்" | எஸ். பி. பாலசுப்பிரமணியம் | 4:15 |  |
| 4 | "இளமையெனும் பூங்காற்று" | எஸ். பி. பாலசுப்பிரமணியம் | 4:27 |  |
| 5 | "தோட்டம் கொண்ட ராசாவே" | இளையராஜா, ஜென்சி அந்தோனி | 5:13 |  |
# பஞ்ச கல்யாணி

**பஞ்ச கல்யாணி** 1979 ஆம் ஆண்டு வெளிவந்த தமிழ்த் திரைப்படமாகும். என். சம்பந்தம் இயக்கத்தில் வெளிவந்த இத்திரைப்படத்தில் சிவசந்திரன், வசந்தி மற்றும் பலர் நடித்திருந்தனர்.  
இத்திரைப்படத்தின் பிரதான கதாபாத்திரமான கல்யாணி என்ற பெயரில் கழுதை நடித்துள்ளது. கடையில் சென்று பொருள் வாங்குவது, நாயகி கிணற்றில் விழும் பொழுது கயிறு கொடுத்து காப்பாற்றுவது, நீல பொடியை தண்ணீரில் கலப்பது போன்ற பல்வேறு காட்சிகளில் கழுதை நடித்துள்ளது. இவ்வாறு கழுதையை நடிக்க பழக்கியவரின் பெயர் பெங்களூரு கணபதி என்பதாகும்.
# பஞ்ச கல்யாணி

## நடிகர்கள்

-
- சிவச்சந்திரன் - ஊர் தலைவர் மகன்
- எம். எஸ். வசந்தி - பஞ்சவர்ணம்
- எம். ஆர். ஆர். வாசு- ஊர் தலைவர்
- ஐசரி வேலன் (கௌரவ கதாபாத்திரம்)
- கே. ஏ. தங்கவேலு
- காந்திமதி
- எஸ். வி. ராமதாஸ்
- ஏ. கருணாநிதி
- பிராக்கெட் மோகன்
- ஐ எஸ் ஆர்
- அம்மு குட்டி புஷ்பமாலா
- ஜூனியர் மனோரமா
- சக்திவேல்
- கல்லாப்பெட்டி சிங்காரம்
- முத்துகிருஷ்ணன் தீன் இக்பால்
- வெண்காடு தாரா
- லட்சுமி புகழ் சென்னா
- ஜெய்ஹரி
- ராஜவேலு
- சண்முகம்
-
# பஞ்ச கல்யாணி

## கதை

நாயகியான பஞ்சவர்ணம் ஒரு அனாதை. அவள் கல்யாணி என்ற கழுதையை வைத்துக்கொண்டு ஊருக்குள் அழுக்குத் துணிகளை வாங்கி வெளுக்கும் வேலைகளை செய்து வருகிறார். நாயகியின் உடன் இருக்கும் கல்யாணி என்ற கழுதை சற்று அறிவு கூர்மையுடன் நடந்து கொள்கிறது. பஞ்சாயத்து தலைவரின் தோட்டத்திலே நடக்கக்கூடிய தேங்காய் கொள்ளையை தடுத்து விடுகிறது. கள்ள சாராய பானையை உதைத்து உடைக்கின்றது. ஊருக்குள் தவறான நடத்தையுடன் இருக்கக்கூடிய ஜோடிகளை அவர்கள் மனைவியிடம் காட்டிக் கொடுக்கின்றது. இவ்வாறு தொடர்ந்து நாயகன் போல கழுதையானது நன்மை செய்கின்றது.  
பஞ்சாயத்து தலைவரின் மகனான நாயகன் பஞ்சவர்ணத்தை காதல் செய்கின்றார். அதனை பிடிக்காத பஞ்சாயத்து தலைவர் மகனை கண்டித்தும் பஞ்சவர்ணத்தை கொலை செய்யவும் துணிகிறார். இருப்பினும் இருவரும் திருமணம் செய்து கொள்கிறனர்.
# பசி (திரைப்படம்)

**பசி** (*Pasi*) 1979 ஆம் ஆண்டு வெளிவந்த இந்தியத் தமிழ்த் திரைப்படமாகும். துரை இயக்கத்தில் வெளிவந்த இத்திரைப்படத்தில் விஜயன், ஷோபா மற்றும் பலர் நடித்திருந்தனர்.
# பசி (திரைப்படம்)

## கதைச்சுருக்கம்

இப்படத்தின் கதை 1978இல் நடப்பதாக சித்தரிக்கப்படுகிறது. சென்னையில் சைக்கிள் ரிக்சா ஓட்டுபவரான முனியன் மற்றும் அவனது நோயாளி மனைவியும் மகள் குப்பம்மா (ஷோபா) ஆகியோர் கூவக் கரையோரம் வாழ்ந்து வருகின்றனர். குடிகார முனியனால் குடும்பம் வறுமையில் வாடுகிறது. தாய் தந்தைமீது பாசம் கொண்டவளாக குப்பம்மாள் இருக்கிறாள். குடும்ப வறுமையைப் போக்க குப்பம்மா தன் தோழியுடன் சென்று காகிதம் சேகரித்து அதைவிற்று வரும் பணத்தை தன் தாயிடம் நாளும் கொடுத்துவருகிறாள். தேனிர் கடையில் குப்பம்மாளுக்கு அறிமுகமாகிறான் சரக்குந்து ஓட்டுநரான ரங்கன் (விஜயன்). உடல் நலம் இல்லாத முனியன் தன் மகள் குப்பம்மாளிடம் பிரியாணி வாங்கிவந்து தருமாறு கேட்கிறான். கடைக்கு செல்லும் குப்பம்மாள் அங்கு பிரியாணிவாங்க பணம் போதாமல் திருப்பிக் கொண்டிருகிறான். வழியில் அவளைப் பார்த்த ரங்கன் அவளை அழைத்துச் சென்று அவளுக்கு பிரியாணி வாங்கித் தந்து பிரியாணி பொட்டளத்தையும் வாங்கித் தருகிறான். பின்னர் குப்பம்மாளை தன் சரக்குந்தில் ரங்கன் அழைத்துச் செல்கிறான். ரங்கன்மீது உள்ள நம்பிக்கையால் அவனிடம் தன்னை இழக்கிறான் குப்பம்மாள். வீட்டுக்கு வரும் குப்பம்மாளிடம் ஏன் தாமதம் என அவளின் தாய் கேட்கும்போது அவள் உண்மையை கூறிவிடுகிறாள். மானம் போனதாக கருதிய அவளின் தாய் விடிந்தபோது தொடர்வண்டி பாதையில் இறந்து கிடக்கிறாள்.
# பசி (திரைப்படம்)

## நடிகர்கள்

- ஷோபா - குப்பம்மா
- விஜயன் - ரங்கன்
- டெல்லி கணேஷ் - முனியன்
- பிரவீன பாக்யராஜ் - குமுதா
- தாம்பரம் லலிதா - வல்லியம்மை
- எஸ். என். பார்வதி - ராக்கம்மா
- "பசி" சத்யா - செல்லம்மா
- செந்தில் - ஆறுமுகம் (செல்லம்மா சகோதரர்)  
**சிறப்புத் தோற்றம் **
- கமல்ஹாசன்
- ஜெயபாரதி
- சுருளி ராஜன்
# பசி (திரைப்படம்)

## விருதுகள்

**தேசிய திரைப்பட விருதுகள், இந்தியா**  
- சிறந்த தமிழ்த் திரைப்படத்துக்கான தேசிய விருது
- தேசிய விருது சிறந்த நடிகை - ஷோபா  
**தமிழக அரசு திரைப்பட விருதுகள்**  
- சிறந்த திரைப்படத்துக்கான தமிழக அரசின் திரைப்பட விருது முதல் பரிசு.
- சிறப்பு பரிசு - டெல்லி கணேஷ்  
**தென்னிந்திய பிலிம்பேர் விருதுகள்**  
- சிறந்த திரைப்படத்துக்கான ஃபிலிம்பேர் விருது - தமிழ்
- சிறந்த நடிகைக்கான பிலிம்பேர் விருது - தமிழ் - (ஷோபா)
# பட்டாகத்தி பைரவன்

**பட்டாகத்தி பைரவன்** (*Pattakathi bhairavan*) 1979 ஆம் ஆண்டு வெளிவந்த தமிழ்த் திரைப்படமாகும். வி. பி. ராஜேந்திர பிரசாத் இயக்கத்தில் வெளிவந்த இத்திரைப்படத்தில் சிவாஜி கணேசன், ஸ்ரீதேவி மற்றும் பலர் நடித்திருந்தனர்.
# பட்டாகத்தி பைரவன்

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல் வரிகளை கவிஞர் கண்ணதாசன் எழுதியிருந்தார்.
| "பூட் பாலிஸ்" | பி. சுசீலா, எஸ். ஜானகி | 4:01 |  |
| --- | --- | --- | --- |
| "நெஞ்சுக்குள்ளே சிங்கக்குட்டி" | பி. சுசீலா, எஸ். ஜானகி | 4:13 |  |
| "வருவாய் கண்ணா நீராட" | எஸ். பி. பாலசுப்பிரமணியம், பி. சுசீலா | 4:15 |  |
| "தேவதை ஒரு தேவதை" | எஸ். பி. பாலசுப்பிரமணியம், எஸ். ஜானகி | 4:03 |  |
| "எங்கெங்கே செல்லும் என்" | எஸ். பி. பாலசுப்பிரமணியம், எஸ். ஜானகி | 4:30 |  |
| "யாரோ நீயும் நானும்" | எஸ். பி. பாலசுப்பிரமணியம் | 3:57 | } |
# பூந்தளிர் (திரைப்படம்)

**பூந்தளிர்** என்ற தமிழ்த் திரைப்படம் 1979-ஆம் ஆண்டு வெளிவந்ததாகும். தேவராஜ்-மோகன் இயக்கத்தில் வெளிவந்த இத்திரைப்படத்தில் சிவகுமார், சுஜாதா மற்றும் பலர் நடித்திருந்தனர்.
# பூந்தளிர் (திரைப்படம்)

## நடிகர்கள்

- சிவகுமார்
- சுஜாதா
- மாஸ்டர் ஆனந்த்
- சுருளி ராஜன்
- மனோரமா
- சிவசந்திரன்
# பூந்தளிர் (திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார்.  
| 1 | "ஞான் ஞான் பாடணும்" | எம். ஜி. வல்லபன் | ஜென்சி அந்தோனி | 4:09 |
| --- | --- | --- | --- | --- |
| 2 | "வா பொன்மயிலே நெஞ்சம்" | பஞ்சு அருணாசலம் | எஸ். பி. பாலசுப்பிரமணியம் | 3:23 |
| 3 | "இராஜா சின்ன இராஜா" | பஞ்சு அருணாசலம் | பி. சுசீலா | 4:30 |
| 4 | "மனதில் என்ன நினைவுகளோ" | பஞ்சு அருணாசலம் | எஸ். பி. பாலசுப்பிரமணியம், எஸ். பி. சைலஜா | 4:17 |
| 5 | "கண்ணின் மணி என்னைக் கண்டுபிடி" | எம். ஜி. வல்லபன் | ஜென்சி அந்தோனி | } |
# புதிய வார்ப்புகள்

**புதிய வார்ப்புகள்** 1979 ஆம் ஆண்டு வெளிவந்த தமிழ்த் திரைப்படமாகும். பாரதிராஜா இயக்கத்தில் வெளிவந்த இத்திரைப்படத்தில் பாக்யராஜ், ரதி மற்றும் பலர் நடித்திருந்தனர்.
# புதிய வார்ப்புகள்

## கதைச்சுருக்கம்

தாயமங்கலம் என்னும் கிராமத்துக்கு ஆசிரியர் பணிக்கு சண்முகமணி (பாக்கியராஜ்) வருகிறார். அந்த ஊர் கோயிலில் நாதசுரம் வாசிப்பவரின் மகளான ஜோதியும் சண்முகமணியும் காதலிக்கின்றனர். பெண் பித்தரான ஊர் நாட்டாமை ஜோதியை அடைய விரும்புகிறார். அதற்கு சண்முகமணி இடஞ்சலாக இருப்பதையும் உணருகிறார்.  
ஊருக்கு புதியதாக வருகின்ற குடும்பநல சேவகியை வல்லுறவுக்கு ஆளாக்கி கொல்லும் நாட்டாமை, அந்தப் பழியை சண்முகமணி மீது சுமத்தி ஊரைவிட்டு அனுப்புகிறார். ஊரைவிட்டுச் செல்லும் சண்முகமணி ஜோதியை திரும்பவந்து திருமணம் முடித்து அழைத்துச் செல்வதாக உறுதியளித்து செல்கிறார்.
# புதிய வார்ப்புகள்

## இசை

பாடல்களுக்கு இளையராஜா இசையமைத்திருந்தார். "இதயம் போகுதே" பாடல், பிராண்ஸ் சூபேர்ட் அவர்கள் இசையமைத்த சிம்பொனி எண் 8 என்ற பாடலை ஊக்கமாக வைத்து இசையமைக்கப்பட்டது. ஒரே பல்லவி ஆனால் நீளமான பல்லவியாக இருக்க வேண்டும் என்று நினைத்து "தம்தன நம்தன" பாடலை இசையமைத்ததாக இளையராஜா ஒரு நிகழ்ச்சியில் கூறினார்.
# புதிய வார்ப்புகள்

## விருதுகள்

- 1979 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - இரண்டாவது இடம்
# ராஜ ராஜேஸ்வரி (திரைப்படம்)

**ராஜ ராஜேஸ்வரி** 1944 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம், எம். எல். டான்டன் ஆகிய இருவரின் இயக்கத்தில் வெளிவந்த இத்திரைப்படத்தில் கொன்னப்ப பாகவதர், செருகளத்தூர் சாமா மற்றும் பலர் நடித்திருந்தனர். கொன்னப்ப பாகவதர் இப்படத்தில் இரட்டை வேடத்தில் நடித்திருந்தார்.
# ராஜ ராஜேஸ்வரி (திரைப்படம்)

## கதைச்சுருக்கம்

மகத இராஜ்யாதிபதி வீர்யவர்மன் அழகிற் சிறந்தவளும் சகல -
கலைகளிலும் வல்லவளுமான தன்மகள் ராஜேஸ்வரிக்குத் தக்க
கணவனைத்தேடும்படி தன் மந்திரி உக்ரவர்மன் பொறுப்பில் விடுகிறான். துர்க்குணம் நிறைந்த மந்திரி, பைத்தியமும் வலிப்பும்
உள்ள தன் ஒரே மகன் காமராஜனுக்கு அரசகுமாரியை மணம்
செய்வித்து, இராஜ்யத்தை அபகரிக்கச் சூழ்ச்சி செய்கிறான்.  
ஜோஸ்யத்தில் வல்லவரான ஸத்யவாக் தன் மகன் அதிரூபனின் கல்வித்திறமையை வியந்து, அவனுடைய அற்பாயுளுக்காக
தன்மனைவி துளசியுடன் வருந்துகிறார். இதையறிந்த அதிரூபன்
தன் ஜோதிட வல்லமையால் தனக்கு தீர்க்காயுள் என்று அவர்களை
நம்பும்படி செய்து அவர்கள் கண் காணாமல் இறக்கத் தீர்மானித்து
வீட்டைத் துறந்துசெல்கிறான்.  
நாரதர் கைலாசத்தில் விதிபெரிதா, சக்தி பெரிதா என்று
சிவ பார்வதியினிடையே கலகத்தை விளைவித்துச் செல்கிறார்.  
மந்திரியின் சூழ்ச்சியில் சிக்கிய அரசன் காமராஜனையே
தன்மகளுக்கு கணவனாகத் தெரிந்தெடுக்கிறான். வழக்கமாக வலிப்பு வரும் பௌர்ணமியன்று சோதிடர் முகூர்த்தத்தை நிச்சயம்
செய்து விடுகிறார்.  
இதற்குத்தப்ப வழியறியாது தவித்துக் கொண்டிருந்த மந்திரி, தற்செயலாக தன் தோட்டத்தில் இளைப்பாறும் பொருட்டு
வந்த அதிரூபனைக் காண்கிறான். சகல விதத்திலும் தன் மகனை
ஒத்திருந்த அதிரூபனை, தன் மகனுக்குப் பதிலாக மணவறையில்
உட்கார்ந்து மாங்கல்ய தாரணம் செய்ய ஏற்பாடு செய்கிறான். மந்திரியின் உபாயம் பலியாமல், அதிரூபன் பள்ளியறைக்குள் சென்று அரசகுமாரியின் மனத்தைத் தன் சாமர்த்தியத்தால் கவர்கிறான்.
மறுநாள் காலையில் மந்திரி, அதிரூபனை ரகசியமாக பல்லக்கில்
வைத்து எல்லையைத் தாண்டியதும் மேட்டிலிருந்து உருட்டச்
செய்கிறான். தன் ஆயுள் இன்னும் முடியாததால், அதிரூபன்
தப்பி ஓர் ஏகாந்தமான சிவலாயத்தை அடைந்து தன்மீதி வாழ்
நாளை மகேஸ்வர சேவையில் கழிக்கிறான்.  
இரண்டாம் நாள் பள்ளியறையில், காமராஜனிடமிருந்து
ராஜேஸ்வரி உண்மையை அறிந்து அவனை பயமுறுத்தி வைக்கிறாள். ராஜேஸ்வரி, தன் கணவன் க்ஷேமமாக வரவேண்டி அசரீரியின் ஆக்ஞைப்படி, தேவியின் விரதத்தை ஆரம்பிக்கிறாள். அவளுடைய பக்திக்கும் உறுதிக்கும் மெச்சிய ராஜராஜேஸ்வரி, பிரத்தியக்ஷமாகி அவள் மனோரதம் பூர்த்தியடையுமென்று ஆசீர்வதித்து மறைகிறாள். ராஜேஸ்வரி தன் தோழியுடன் ஆலோசித்து
அதிரூபனைத் தேடி அழைத்துவர, தக்க அடையாளங்களுடன்,
தூதர்களை அனுப்புகிறாள்.  
ஆயுள்முடிந்த அதிரூபன் இறந்து விடுகிறான். நாரதர்
கைலை சென்று பார்வதியிடம் விஷயத்தை வெளியிடுகிறார். தேவி
தன்வாக்கைக் காப்பாற்ற வேண்டுமென்று அரனிடம் பிடிவாதம்
செய்ய, ஈஸ்வரனும் அதிரூபனுக்கு பூரண ஆயுள் அளித்து விடுகிறார். அதிரூபன் உயிர்பெற்று மகாதேவனை துதிக்கையில், தூதர்கள் அவனை அடையாளம் கண்டுபிடித்து விஷயங்களைத் தெரிவிக்கின்றனர். மாறுவேடத்தில் ஓர் சாதுபோலவரும் அதிரூபனை,
தன் மகளின் விருப்பப்படி வீர்யவர்மன் சபாமண்டபத்தில் வரவேற்கிறான். உண்மை வெளியாகிறது. மந்திரி நாடுகடத்தப்படுகிறார். அதிரூபன் ராஜேஸ்வரியுடன் தன்பெற்றோரின் ஆசிர்வாதத்தைப் பெறுகிறான்.
# ரோசாப்பூ ரவிக்கைக்காரி

**ரோசாப்பூ ரவிக்கைக்காரி** (*Rosapoo Ravikaikari* ) 1979 ஆம் ஆண்டு வெளிவந்த இந்தியத் தமிழ்த் திரைப்படமாகும். தேவராஜ்-மோகன் இயக்கத்தில் வெளிவந்த இத்திரைப்படத்தில் சிவகுமார்,
தீபா உன்னி மேரி ஆகியோர் நடித்திருந்தனர். இது சிவகுமாரின் நூறாவது படம் ஆகும். *பிரசங்காட கென்டித்திம்மா* என்ற கன்னடத் திரைப்படத்தின் மறுவாக்கமாகும்.
# சக்களத்தி (திரைப்படம்)

**சக்களத்தி**, (*Chakkalathi*) 1979 ஆம் ஆண்டு வெளிவந்த தமிழ்த் திரைப்படமாகும். தேவராஜ்-மோகன் இயக்கத்தில் வெளிவந்த இத்திரைப்படத்தில் விஜயன், சுதாகர் மற்றும் பலர் நடித்திருந்தனர்.
# சக்களத்தி (திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார். "என்ன பாட்டு" என்ற பாடல் மாயாமாளவகௌளை இராகத்தில் அமைந்தது.  
| "என்ன பாட்டு" | இளையராஜா | புலமைப்பித்தன் | 4:35 |  |
| --- | --- | --- | --- | --- |
| "வாடை வாட்டுது" | இளையராஜா | 4:10 |  |  |
| "கோழி முட்டக் கோழி" | எஸ். பி. சைலஜா, பி. எஸ். சசிரேகா | முத்துலிங்கம் | 4:02 |  |
| "சின்ன சின்ன பாத்தி கட்டி" | எஸ். ஜானகி | புலமைப்பித்தன் | 3:21 | } |
# சுவர் இல்லாத சித்திரங்கள்

**சுவர் இல்லாத சித்திரங்கள்** (*Suvarilladha Chiththirangal*) 1979 ஆம் ஆண்டு வெளிவந்த இந்தியத் தமிழ்த் திரைப்படமாகும். கே. பாக்யராஜ் இயக்கத்தில் வெளிவந்த இத்திரைப்படத்தில் சுதாகர், பாக்யராஜ் மற்றும் பலர் நடித்திருந்தனர்.
# சுவர் இல்லாத சித்திரங்கள்

## பாடல்கள்

| **வ.௭ண்.** | **பாடல்** | **பாடகர்கள்** | **வரிகள்** | **நீளம் (m:ss)** |  |
| --- | --- | --- | --- | --- | --- |
| 1 | ஆடிடும் ஓடமாய் | எஸ். பி. பாலசுப்பிரமணியம், எஸ். பி. சைலஜா | முத்துலிங்கம் | 3:42 |  |
| 2 | காதல் வைபோகமே | மலேசியா வாசுதேவன், எஸ். ஜானகி | கண்ணதாசன் | 3:45 |  |
| 3 | வெல்கம் | எஸ். பி. பாலசுப்பிரமணியம் | கங்கை அமரன் | 4:52 | } |
# தர்மயுத்தம்

***தர்மயுத்தம்*** (*Dharma Yuddham*) என்பது 1979 ஆம் ஆண்டு வெளிவந்த தமிழ்த் திரைப்படமாகும். இது ஆர். சி. சக்தி இயக்கத்தில் வெளிவந்த இத்திரைப்படத்தில் இரசினிகாந்து, ஸ்ரீதேவி மற்றும் பலர் நடித்துள்ளனர். இந்த படத்திற்கு இளையராஜா இசையமைத்துள்ளார். இப்படம் 29 ஜூன் 1979 அன்று வெளியானது.
# தர்மயுத்தம்

## நடிகர்கள்

- இரசினிகாந்து - விஜய்
- ஸ்ரீதேவி - சித்ரா
- தேங்காய் சீனிவாசன் - ராபர்ட்
- மனோரமா
- மேஜர் சுந்தரராஜன் - தியாகராஜன்
- சுருளி ராஜன் - விஜயின் நண்பன்
- எஸ். ஏ. அசோகன் - அழகப்பன்
- வி. கோபாலகிருட்டிணன் - டாக்டர் அமர்நாத்
- சச்சு - கீதா
- புஷ்பலதா - சித்ராவின் அம்மா
- எஸ்.ஆர்.வீரராகவன் - ராமநாதன்
- ஜக்கு - உதவியாளர்
- லட்சுமி ஸ்ரீ - மஞ்சு
- மாஸ்டர் சந்திரசேகர் - குழந்தை விஜய்
- இடிச்சப்புளி செல்வராசு
- சக்கரவர்த்தி
- ஒய். ஜி. மகேந்திரன் (விருந்தினர் தோற்றம்)
# தாயில்லாமல் நானில்லை

**தாயில்லாமல் நானில்லை** (*Thaayillamal Naanillai*) 1979 ஆம் ஆண்டு வெளிவந்த தமிழ்த் திரைப்படமாகும். ஆர். தியாகராஜன் இயக்கத்தில் வெளிவந்த இத்திரைப்படத்தில் கமல்ஹாசன், ஸ்ரீதேவி மற்றும் பலர் நடித்திருந்தனர். இப்படத்தில் ரஜினி கௌரவ வேடத்தில் நடித்தார்.  
இத்திரைப்படம் 200 நாள்கள் மேல் ஓடிய வெற்றித் திரைப்படமாகும். இத்திரைப்படம் தெலுங்கில் 'பாடகாடு' என்றும் இந்தியில் 'ஆக்ரி சங்கரம்' என்றும் மொழிமாற்றம் செய்து வெளியிடப்பட்டது.
# தாயில்லாமல் நானில்லை

## நடிகர்கள்

- கமல்ஹாசன் - இராஜா
- ஸ்ரீதேவி - புவனா
- மேஜர் சுந்தரராஜன் - ஜமீன்
- தேங்காய் சீனிவாசன் - நாடகாசிரியர்
- ரஜினிகாந்த் - பிச்சுவா பக்கிரி (சிறப்புத் தோற்றம் )
- நாகேஷ் - மன்னார்குடி மைனர் (சிறப்புத் தோற்றம் )
- ஜெய்கணேஷ் - மோகனசுந்தரம்
- சுகுமாரி - சிவகாமி
- மது மாலினி - ஜெயா
- சுருளி ராஜன் - சிகாமணி
- சச்சு - வேலையாள்
- வி. கோபாலகிருஷ்ணன் - கிராமத்தில் ஒரு நபர்
- ஒய். ஜி. மகேந்திரன் - நாடகக் கலைஞர்
- இடிச்சப்புளி செல்வராசு - நாடகக் கலைஞர்
- டைப்பிஸ்ட் கோபு - கார்கோடா
- பக்கோடா காதர் - காதர்
# தாயில்லாமல் நானில்லை

## பாடல்கள்

இத்திரைப்படத்திற்கு சங்கர் கணேஷ் இசையமைத்தனர். கண்ணதாசன், வாலி ஆகியோர் பாடல் வரிகளை எழுதியிருந்தனர்.  
| எண். | பாடல் | பாடகர்கள் | பாடலாசிரியர் | நீளம் |  |
| --- | --- | --- | --- | --- | --- |
| 1 | "நடிகனின் காதலி" | எஸ். பி. பாலசுப்பிரமணியம் | வாலி | 4:56 |  |
| 2 | "வடிவேலன் மனசு வச்சான்" | டி. எம். சௌந்தரராஜன், பி. சுசீலா | கண்ணதாசன் | 3:41 |  |
| 3 | "வணக்கம் வணக்கம் " | டி. எம். சௌந்தரராஜன், பி. சுசீலா, எஸ். சி. கிருஷ்ணன் | வாலி | 5:48 |  |
| 4 | "ஈனா மீனா" | பி. சுசீலா | வாலி | 3:33 |  |
| 5 | "பொடி வைக்கிறேன்" | எஸ். பி. பாலசுப்பிரமணியம் | வாலி | 4:09 | } |
# திரிசூலம் (திரைப்படம்)

**திரிசூலம்** (*Thirisoolam*) 1979 ஆம் ஆண்டு வெளிவந்த தமிழ்த் திரைப்படமாகும். கே. விஜயன் இயக்கத்தில் வெளிவந்த இத்திரைப்படத்தில் சிவாஜி கணேசன், கே. ஆர். விஜயா மற்றும் பலர் நடித்திருந்தனர். இப்படம் 1973-ல் வெளியான உலகம் சுற்றும் வாலிபன் பட வசூலை முறியடித்து சாதனை படைத்தது. இது சிவாஜியின் நடிப்பில் வெளிவந்த 200-வது திரைப்படம்.
# திரிசூலம் (திரைப்படம்)

## நடிகர்கள்

- சிவாஜி கணேசன்
- கே. ஆர். விஜயா
- சிறீபிரியா
- ரீனா
- புஷ்பலதா
- எம். என். நம்பியார்
- மேஜர் சுந்தர்ராஜன்
- வி. கே. ராமசாமி
- ஜெய்கணேஷ்
- தேங்காய் சீனிவாசன்
- பிரேம் ஆனந்த்
# திரிசூலம் (திரைப்படம்)

## பாடல்கள்

ம. சு. விசுவநாதன் இசையமைத்த இத்திரைப்படத்தில் இடம்பெற்ற பாடல்களை கவிஞர் கண்ணதாசன் எழுதியிருந்தார்.
| **எண்** | **பாடல்** | **பாடகர் (கள்)** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | *மலர் கொடுத்தேன்* | டி. எம். சௌந்தரராஜன் | கண்ணதாசன் | 04.10 |
| 2 | *காதல் ராணி கட்டிக் கிடக்க* | எஸ். பி. பாலசுப்பிரமணியம் | 05.02 |  |
| 3 | *என் ராசாத்தி* | எஸ். பி. பாலசுப்பிரமணியம் | 04.27 |  |
| 4 | *இரண்டு கைகள்* | கே. ஜே. யேசுதாஸ், எஸ். பி. பாலசுப்பிரமணியம் | 04.07 |  |
| 5 | *திருமாலின் திருமார்பில்* | கே. ஜே. யேசுதாஸ், வாணி ஜெயராம் | 05.10 | } |
# திசை மாறிய பறவைகள்

**திசை மாறிய பறவைகள்** 1979 ஆம் ஆண்டு வெளிவந்த தமிழ்த் திரைப்படமாகும். எஸ். ஜெகதீசன் இயக்கத்தில் வெளிவந்த இத்திரைப்படத்தில் சரத் பாபு, சுமலதா மற்றும் பலர் நடித்திருந்தனர். திரைப்படத்திற்கு எம். எசு. விசுவநாதன் இசையமைத்தார்.  
திசை மாறிய பறவைகள் சுமலதாவின் முதல் திரைப்படம் ஆகும். இத்திரைப்படம் கோபிசெட்டிபாளையத்தில் படமாக்கப்பட்டது
# திசை மாறிய பறவைகள்

## விருதுகள்

- 1979 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - மூன்றாவது இடம்
# வல்லவன் வருகிறான்

**வல்லவன் வருகிறான்** 1979 ஆம் ஆண்டு வெளிவந்த தமிழ்த் திரைப்படமாகும். ஆர். சுந்தரம் இயக்கத்தில் வெளிவந்த இத்திரைப்படத்தில் ராமகிருஷ்ணா, ரீனா மற்றும் பலர் நடித்திருந்தனர்.
# வல்லவன் வருகிறான்

## பாடல்கள்

இத்திரைப்படத்திற்கு ராஜேஷ் இசையமைத்திருந்தார். கவிஞர் கண்ணதாசன் பாடல் வரிகளை எழுதியிருந்தார்.
1. இராஜய்யா என் மேலே ஆசையா - எஸ். பி. பாலசுப்பிரமணியம், பி. எஸ். சசிரேகா
# சிகப்புக்கல் மூக்குத்தி

**சிகப்புக்கல் மூக்குத்தி** (*Sigappukkal Mookkuthi*) 1979 ஆம் ஆண்டு வெளிவந்த தமிழ்த் திரைப்படமாகும். வலம்புரி சோமநாதன் இப்படத்தை இயக்கியுள்ளார். இத்திரைப்படத்தில் கமல்ஹாசன், ஸ்ரீதேவி, விஜயகுமார் மற்றும் பலர் நடித்திருந்தனர்.
# சிகப்புக்கல் மூக்குத்தி

## நடிகர்கள்

- கமல்ஹாசன்
- ஸ்ரீதேவி
- விஜயகுமார்
- பண்டரிபாய்
- எஸ். வி. சுப்பையா
- ரோஜா ரமணி
# சிகப்புக்கல் மூக்குத்தி

## பாடல்கள்

இத்திரைப்படத்திற்கு ம. சு. விசுவநாதன் இசையமைத்திருந்தார். பாடல் வரிகளை கவிஞர் கண்ணதாசன் எழுதியிருந்தார்.
# வெள்ளி ரதம்

**வெள்ளி ரதம்** 1979 ஆம் ஆண்டு வெளிவந்த தமிழ்த் திரைப்படமாகும். கிருஷ்ணன்-பஞ்சு இயக்கத்தில் வெளிவந்த இத்திரைப்படத்தில் விஜயகுமார், கே. ஆர். விஜயா மற்றும் பலர் நடித்திருந்தனர்.
# வெள்ளி ரதம்

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை வாலி, ஆலெ. நாராயணன் ஆகியோர் எழுதியிருந்தனர்.
# வேலும் மயிலும் துணை

**வேலும் மயிலும் துணை** (*Velum Mayilum Thunai*) 1979 ஆம் ஆண்டு வெளிவந்த தமிழ்த் திரைப்படமாகும். ரா. சங்கரன் இயக்கத்தில் வெளிவந்த இத்திரைப்படத்தில் விஜயகுமார், ஸ்ரீபிரியா மற்றும் பலர் நடித்திருந்தனர்.
# வேலும் மயிலும் துணை

## நடிகர்கள்

- எம். ஆர். ராதா - வேலாயுதம் மற்றும் தணிகாசலம்
- சச்சு - பூங்கொடி
- விஜய சந்திரிகா - பாஞ்சாலி
- ஐ.எஸ்.ஆர் - அர்ஜுனன்
- ஜெய்கணேஷ் - காளி என்ற திருடன்
# வெற்றிக்கு ஒருவன்

**வெற்றிக்கு ஒருவன்** (*Vetrikku Oruvan*) 1979 ஆம் ஆண்டு வெளிவந்த தமிழ்த் திரைப்படமாகும். எஸ். பி. முத்துராமன் இயக்கத்தில் வெளிவந்த இத்திரைப்படத்தில் சிவாஜி கணேசன், ஸ்ரீபிரியா மற்றும் பலர் நடித்திருந்தனர்.
# வெற்றிக்கு ஒருவன்

## நடிகர்கள்

- சிவாஜி கணேசன் - சரவணன்
- சிறீபிரியா- ராதா
- எம். என். நம்பியார் - எத்திராச்சுலு
- மோகன் பாபு - மதன்
- மேஜர் சுந்தரராஜன் - ராஜாராமன், சரவணனின் தந்தை
- தேங்காய் சீனிவாசன்
- வி. கே. ராமசாமி - ராதாவின் அப்பா
- ஒய். ஜி. பார்த்தசாரதி - எத்திராச்சுலுவின் செயலாளர்
- பூர்ணம் விஸ்வநாதன்
- புஷ்பலதா - சரவணனின் தாய்
# வெற்றிக்கு ஒருவன்

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல் வரிகளை பஞ்சு அருணாசலம் எழுதியிருந்தார்.  
| "ஆடல் பாடலில்" | டி. எம். சௌந்தரராஜன் | 04:25 |  |
| --- | --- | --- | --- |
| "முத்தமிழ் சரமே" | டி. எம். சௌந்தரராஜன், எஸ். பி. சைலஜா | 04:23 |  |
| "தோரணம் ஆடிடும்" | டி. எம். சௌந்தரராஜன், எஸ். ஜானகி | 04:40 |  |
| "யார் மாமனோ" | எஸ். ஜானகி | 04:41 | } |
# யாருக்கு யார் காவல்

***யாருக்கு யார் காவல்*** (*Yaarukku Yaar Kaaval*) 1979 ஆம் ஆண்டில் வெளிவந்த தமிழ்த் திரைப்படமாகும். மல்லியம் ராஜகோபால் இயக்கத்தில் வெளிவந்த இத்திரைப்படத்தில் ஸ்ரீகாந்த், ஸ்ரீபிரியா மற்றும் பலர் நடித்திருந்தனர்.
# யாருக்கு யார் காவல்

## பாடல்கள்

- சிப்பியின் உள்ளே முத்தாடும் - எஸ். பி. பாலசுப்பிரமணியம், பி. சுசீலா
# ஏணிப்படிகள் (தமிழ்த் திரைப்படம்)

**ஏணிப்படிகள்** (*Enippadigal*) 1979 ஆம் ஆண்டு வெளிவந்த தமிழ்த் திரைப்படமாகும். பி. மாதவன் இயக்கத்தில் வெளிவந்த இத்திரைப்படத்தில் சிவகுமார், ஷோபா மற்றும் பலரும் நடித்திருந்தனர்.
# ஏணிப்படிகள் (தமிழ்த் திரைப்படம்)

## நடிகர்கள்

- சிவகுமார்- மாணிக்கம்
- ஷோபா- செல்ல கண்ணு, (கமலா தேவி)
- சத்யராஜ் - முத்து (செல்ல கண்ணுவின் சகோதரர்)
- மனோரமா- ஜெயந்தி
- வடிவுக்கரசி ராணி
- டி. எம். சாமி கண்ணு- சாமிகண்ணு
- ஏ. சகுந்தலா- சொக்கம்மா (முத்துவின் மனைவி)
- பி.டி.சிவம் - ராமலிங்கம் -->
- ஜி. சீனிவாசன்- செல்ல கண்ணுவின் தந்தை
- மோகன் சர்மா
# ஏணிப்படிகள் (தமிழ்த் திரைப்படம்)

## நடிகர்கள்

### சிறப்புத் தோற்றங்கள்

- வி.எஸ்.ராகவன்
- கண்ணன்- சம்பத்
- வி.கோபாலகிருஷ்ணன்
- எஸ்.ராமராவ்- சிங்காரம்
# ஏணிப்படிகள் (தமிழ்த் திரைப்படம்)

## பாடல்கள்

இத்திரைப்படத்திற்கு கே. வி. மகாதேவன் இசையமைத்தார். அனைத்துப் பாடல்களையும் கவிஞர் கண்ணதாசன் இயற்றினார்.
# அக்கரைப் பச்சை

**அக்கரைப் பச்சை** (*Akkarai Pachai*) 1974 ஆம் ஆண்டு செப்டம்பர் மாதம் 19 ஆம் தேதியன்று வெளிவந்த இந்தியத் தமிழ்த் திரைப்படமாகும். என். வெங்கடேஷ் இயக்கத்தில் வெளிவந்த இத்திரைப்படத்தில் ஜெய்சங்கர், லட்சுமி மற்றும் பலர் நடித்திருந்தனர். எம்.எசு. விசுவநாதன் இசையில் கண்ணதாசன் பாடல்களை எழுதினார். இக்கரைக்கு அக்கரைப் பச்சை என்ற பாடல் பிரபலமானது
# அன்பைத்தேடி

**அன்பைத்தேடி** (*Anbai Thedi*) 1974 ஆம் ஆண்டு நவம்பர் மாதம் 13 ஆம் தேதியன்று வெளிவந்த தமிழ்த் திரைப்படமாகும். முக்தா சீனிவாசன் இயக்கத்தில் வெளிவந்த இத்திரைப்படத்தில் சிவாஜி கணேசன், ஜெயலலிதா மற்றும் பலரும் நடித்திருந்தனர். எம். எசு. விசுவநாதன் இசையில் கண்ணதாசன் பாடல்களை எழுதினார்.
# அன்புத்தங்கை

***அன்புத் தங்கை*** (*Anbu Thangai*) 1974 ஆம் ஆண்டு ஆகத்து மாதம் 30 ஆம் தேதியன்று வெளிவந்த தமிழ்த் திரைப்படமாகும். எஸ். பி. முத்துராமன் இயக்கத்தில் வெளிவந்த இத்திரைப்படத்தில் முத்துராமன், ஜெயலலிதா மற்றும் பலரும் நடித்திருந்தனர். கமல்ஹாசன் ஒரு பாடலுக்கு மட்டும் ஜெயலலிதாவுடன் புத்தர் வேடத்தில் நடித்துள்ளார் மற்றும் உதவி நடன இயக்குனராகப் பணியாற்றி இருக்கிறார்.
# அன்புத்தங்கை

## நடிகர்கள்

- ஆர். முத்துராமன்
- ஜெ. ஜெயலலிதா
- மேஜர் சுந்தரராஜன்
- எஸ். வி. ராமதாஸ்
- ஸ்ரீகாந்த்
- ஜெயா குகநாதன்
- கே. ஏ. தங்கவேலு
- சுருளி ராஜன்
- சச்சு
- ஏ. சகுந்தலா
- ஒரு விரல் கிருஷ்ணா ராவ்
- உசிலமணி
- கமல்ஹாசன் (புத்தர் - சிறப்புத் தோற்றம் )
# அன்புத்தங்கை

## பாடல்கள்

இப்படத்திற்கு கே. வி. மகாதேவன் இசையமைத்தார்.  
| **எண்.** | **பாடல்** | **பாடகர்(கள்)** |
| --- | --- | --- |
| 1 | "மன்னர்கள் வணங்கும்" | பி. சுசீலா |
| 2 | "வாங்கடி வாங்க" | எல். ஆர். ஈஸ்வரி, பி. சுசீலா |
| 3 | "கோழியும் கோழியும்" | பி. சுசீலா |
| 4 | "ஆடி வா அழகுராணி" | டி. எம். சௌந்தரராஜன் |
# அத்தையா மாமியா

**அத்தையா மாமியா** (*Athaiya Mamiya*) 1974 ஆம் ஆண்டு ஆகத்து மாதம் 16 ஆம் தேதியன்று வெளிவந்த நகைச்சுவை தமிழ்த் திரைப்படமாகும்.
கோபு இயக்கத்தில் வெளிவந்த இத்திரைப்படத்தில் ஜெய்சங்கர், உஷா நந்தினி, நாகேஷ், தேங்காய் சீனிவாசன், ஸ்ரீகாந்த், மனோரமா, சச்சு, எம்.பானுமதி, சுகுமாரி, காந்திமதி மற்றும் பலர் நடித்திருந்தனர்.
# அத்தையா மாமியா

## கதை

அமெரிக்காவிலிருந்து வரும் ஒரு இளைஞன் ஊருக்கு வருகிறான். அவனுக்குப் பெண் தர அவனது அத்தை தன் பெண்ணோடு வந்து சேர்கிறார். அதேசமயம் அவனது மாமியின் குடும்பமும் தங்கள் பெண்ணோடு வந்து சேர்கின்றனர். இந்த அமெரிக்க மாப்பிள்ளை, இந்த இரு குடும்பங்களிடையே சிக்கித் தவிக்கிறான். இந்நிலையில் இந்த மாப்பிள்ளை தன் காதலியை மணமுடிக்க, அதனால் வரும் பிரச்சினைகளே கதையாகும்.
# அத்தையா மாமியா

## தயாரிப்பு

சென்னைத் தமிழ் பேசும் பெணான அமுதா கணேசன் கோபுவை அணுகி தான் எழுதிய கதையின் அடிப்படையில் ஒரு திரைப்படத்தை உருவாக்கித்தருமாறு கேட்டார். அவர் சூதாட்டத்தில் சம்பாதித்த பணத்தில் படத்தை தயாரித்தார்.
# அத்தையா மாமியா

## பாடல்கள்

இப்படத்திற்கு ம. சு. விசுவநாதன் இசையமைத்தார். பாடல் வரிகளை வாலி எழுதினார்.
| மறந்து போச்சு | எஸ். பி. பாலசுப்பிரமணியம், எல். ஆர். ஈசுவரி | 3:36 |  |
| --- | --- | --- | --- |
| நான் பெத்த மகனே நடராஜா | டி. எம். சௌந்தரராஜன் | 4:02 |  |
| அத்தையா மாமியா அங்கேயா இங்கேயா | பி. சுசீலா, எல். ஆர். ஈசுவரி | 3:12 | } |
# அத்தையா மாமியா

## வரவேற்பு

சிரிக்கவும், போழுதுபோக்கவும் விரும்புபவர்களுக்கு ஏற்ற படம் என்று கல்கியின் எஸ். வி. எஸ். குறிப்பிட்டார். அத்தையா மாமியா 10 வாரங்கள் திரையரங்குகளில் ஓடியது.
# அவள் ஒரு தொடர்கதை

**அவள் ஒரு தொடர்கதை** (*Aval Oru Thodar Kathai*)
1974 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் சுஜாதா, ஜெய்கணேஷ், கமல்ஹாசன், படாபட் ஜெயலட்சுமி மற்றும் பலரும் நடித்திருந்தனர். இத்திரைப்படம் 25 வாரங்களுக்கு மேல் திரையரங்குகளில் ஓடியது. இப்படம் வெற்றியை தொடர்ந்து மேலும் தெலுங்கு, பெங்காலி, இந்தி, கன்னடம் ஆகிய இந்திய மொழிகளில் இத்திரைப்படம் மீண்டும் எடுக்கப்பட்டது.  
இத்திரைப்படமானது வானொலியில் பணியாற்றிய எழுத்தாளர் *சுகி* சுப்பிரமணியத்தின் மகனான எம்.எஸ்.பெருமாள் எழுதிய *வாழ்க்கை அழைக்கிறது* என்ற குறுநாவல்தான் அவள் ஒரு தொடர்கதை என்ற பெயரில் படமாகியது. பாலசந்தர் திரைக்கதை, வசனம் எழுதினார்.
# அவள் ஒரு தொடர்கதை

## கதைச்சுருக்கம்

வேலைக்குச் செல்லும் பெண்களின் பிரச்சினையை மையமாகக் கொண்ட இத்திரைப்படத்தில் தனது குடும்பத்துக்காக, திருமணம் செய்து கொள்ளாமல், வேலைக்குச் செல்லும் பெண்ணாக சுஜாதா நடித்திருந்தார். கமலஹாசன் குணச்சித்திர வேடத்தில் நடித்திருந்தார்.
# அவள் ஒரு தொடர்கதை

## நடிகர்கள்

- சுஜாதா - கவிதா
- படாபட் ஜெயலட்சுமி - சந்திரா
- ஜெய்கணேஷ் - மூர்த்தி
- எம் ஜி சோமன் - சந்திரசேகர்
- கமலஹாசன் - விகடகவி கோபால்
-
-
- விஜயகுமார் - திலக்
- ஸ்ரீபிரியா - பாரதி
-
-
- லீலாவதி - பார்வதி (கவிதாவின் தாயார்)
- ராஜேஷ் - சரவணா
- கோகுல்நாத் - அருண்
- ரீனா - சோமதி
- திடீர் கண்ணையா - (பேருந்து நடத்துனர்)
# கை நிறைய காசு

**கை நிறைய காசு** 1974ஆம் ஆண்டு வெளிவந்த தமிழ்த் திரைப்படமாகும். ஏ. பி. ராஜ் இயக்கத்தில் வெளிவந்த இத்திரைப்படத்திற்கு திரைக்கதை உரையாடல் எழுதி ஒரு வேடத்தில் மௌலி நடித்துள்ளார். இரண்டு வேடங்களில் நாகேஷ் நடிக்க, பிரமிளா மற்றும் பலர் நடித்திருந்தனர்.
# கை நிறைய காசு

## நடிகர்கள்

- நாகேஷ்
- பிரமிளா
- மௌலி
- எம். ஆர். ஆர். வாசு
- ஸ்ரீகாந்த்
- விஜய லலிதா
- சி. ஐ. டி. சகுந்தலா
# கை நிறைய காசு

## இசை

இப்படதிற்கு சங்கர் கணேஷ் இசையமைத்து பின்வரும் இரண்டு பாடல்களை பாடினார்.  
- கைநிறைய காசு பை நிறைய நோட்டு
- வெளுத்துக் கட்டு ராஜா வெற்றிநடைப் போட்டு
# கலியுகக் கண்ணன்

**கலியுகக் கண்ணன்** 1974 இல் வெளிவந்த இந்தியத் தமிழ்த் திரைப்படமாகும். கிருஷ்ணன்-பஞ்சு இயக்கத்தில் வெளிவந்த இத்திரைப்படத்தில் ஜெய்சங்கர், ஜெயசித்ரா மற்றும் பலர் நடித்திருந்தனர். இத்திரைப்படம் பின்னர் தெலுங்கில் தேவுடு டிஜிவஸ்தே (1975) என்றும், கன்னடத்தில் தேவர டுட்டு (1977) என்றும், இந்தியில் யெஹி ஹை ஜிந்தகி (1977) என்றும் மறு ஆக்கம் செய்யப்பட்டது.
# கலியுகக் கண்ணன்

## கதை

கலியுகக் கண்ணன் என்பது ஒரு நடுத்தர வயது தம்பதியினரின் கடவுள் நம்பிக்கை, அவநம்பிக்கையின் நாடகம். கடவுள் நிச்சயமாக தனது உண்மையுள்ளவர்களை புறக்கணிக்க மாட்டார் என்பதையும், செல்வம் துக்கத்தையும் வேதனையையும் தருகிறது என்பதை மனிதன் எவ்வாறு பணக்காரனாக உணரப்படுகிறான் என்பதை இது சொல்கிறது. அவர் தனது செல்வங்கள் அனைத்தையும் தனது மகன், மருமகளுக்கு கைவிட்டு, தனது பழைய வாழ்க்கை முறைக்குத் திரும்புகிறார்.
# கலியுகக் கண்ணன்

## நடிகர்கள்

- கிருஷ்ணனாக ஜெய்சங்கர்
- இராதாவாக ஜெயசித்ரா
- சம்பு ஐயராக தேங்காய் சீனிவாசன்
- சம்புவின் மனைவியாக சௌகார் ஜானகி
# கலியுகக் கண்ணன்

## தயாரிப்பு

கலியுகக் கண்ணன் என்பது அஜந்தா எண்டர்பிரைசஸின் தொடக்கத் தயாரிப்பாகும். இது ஸ்ரீ கிருஷ்ணா விஜயத்தின் தழுவலாகும். இது கவிஞர் வாலி எழுதிய ஒரு நாடகம், அதில் தேங்காய் சீனிவாசன் கதாநாயகனாக நடித்தார். நடிகர் வி. கோபாலகிருஷ்ணனின் கோபி திரையரங்குகளுக்காக எழுதப்பட்ட இந்நாடகம், "பணத்தால் மன அமைதியை வாங்க முடியாது" என்ற செய்தியை தெரிவிக்கும் நோக்கம் கொண்டது. நாடகத்தை ஒரு படமாக மாற்றியமைக்கும்போது, தயாரிப்பாளர்கள் சிவாஜி கணேசனை ஆண் கதாநாயகனாக விரும்பினர். ஆனால், நாடகத்தில் அவரது நடிப்பால் ஈர்க்கப்பட்ட பின்னர், சிவாஜி கணேசன் தேங்காய் சீனிவாசனை பரிந்துரைத்தார். திரைப்படத் தழுவலுக்கான உரையாடலை கவிஞர் வாலி எழுதினார். இப்படத்தை என். இளங்கோ தயாரித்தார். ஜெய்சங்கர், ஜெயசித்ரா முறையே ஆண், பெண் கதாபாத்திரங்களில் நடித்தனர். ஒளிப்பதிவை எஸ். மாருதி ராவ் மேற்கொண்டார். இயக்குவதைத் தவிர, பஞ்சு "பஞ்சாபி" என்ற புனைப்பெயரில் படத்தை (நரசிம்மனுடன் இணைந்து) தொகுத்துள்ளார். படத்தின் இறுதி வெட்டு 3,993 மீட்டர் (13,100 அடி) என்று அளவிடப்பட்டது.
# கலியுகக் கண்ணன்

## பாடல்கள்

இத்திரைப்படத்திற்கு வி. குமார் இசையமைத்திருந்தார். பாடல் வரிகளை வாலி எழுதியிருந்தார். டி. எம். சௌந்தரராஜன், எஸ். பி. பாலசுப்பிரமணியம், பி. சுசீலா, ரேணுகா ஆகியோர் பின்னணி பாடினர்.
# கலியுகக் கண்ணன்

## வெளியீடும் வரவேற்பும்

கலியுகக் கண்ணன் 1974 நவம்பர் 13 அன்று வெளியிடப்பட்டது. வணிகரீதியான வெற்றியைப் பெற்றது. அதே நேரத்தில் சீனிவாசனை நட்சத்திரமாக மாற்றியது.
# குமாஸ்தாவின் மகள்

***குமாஸ்தாவின் மகள்*** 1974 ஆம் ஆண்டு வெளிவந்த தமிழ்த் திரைப்படமாகும். ஏ. பி. நாகராஜன் இயக்கத்தில் வெளிவந்த இத்திரைப்படத்தில், சிவகுமார், ஆர்த்தி, கமல்ஹாசன், வி. எஸ். ராகவன் மற்றும் பலரும் நடித்திருந்தனர்.
# குமாஸ்தாவின் மகள்

## நடிகர்கள்

- சிவகுமார் - ராமு
- ஆர்த்தி - சீதா
- கமல்ஹாசன் - மணி
- உஷா
- நாகேஷ் - அப்புசாமி ஜோசியர்
- பண்டரிபாய்
- வி. எஸ். ராகவன் - குமாஸ்தா ராமசாமி
- டி. கே. பகவதி (சிறப்புத் தோற்றம்)
- மனோரமா (சிறப்புத் தோற்றம்)
# குமாஸ்தாவின் மகள்

## பாடல்கள்

இத்திரைப்படத்திற்கு குன்னக்குடி வைத்தியநாதன் இசையமைத்திருந்தார். பாடல்களை பூவை செங்குட்டுவன், உளுந்தூர்ப்பேட்டை சண்முகம் ஆகியோர் எழுதியிருந்தனர்.  
| **எண்** | **பாடல்** | **பாடகர்கள்** |  |
| --- | --- | --- | --- |
| 1. | "என்னைப் பார்த்து".. | சீர்காழி கோவிந்தராஜன் |  |
| 2. | "எழுதி எழுதி".. | சூலமங்கலம் ராஜலட்சுமி,
எம். ஆர். விஜயா |  |
| 3. | "காலம் செய்யும்".. | மலேசியா வாசுதேவன் |  |
| 4. | "தேரோடும் வீதியிலே".. | சூலமங்கலம் ராஜலட்சுமி | } |
# மலைநாட்டு மங்கை

**மலை நாட்டு மங்கை** 1974 ஆம் ஆண்டு வெளிவந்த தமிழ்த் திரைப்படமாகும்.பி. சுப்ரமணியம் இயக்கத்தில் வெளிவந்த இத்திரைப்படத்தில் ஜெமினி கணேசன், விஜயஸ்ரீ மற்றும் பலர் நடித்திருந்தனர்.
# மலைநாட்டு மங்கை

## நடிகர்கள்

- ஜெமினி கணேசன்
- விஜயசிறீ
- சோ
- சி. எல். ஆனந்தன்
- சசிகுமார்
- சுகுமாரன்
- வி. எஸ். ராகவன்
- சுருளிராஜன்
- ஜசரி வேலன்
- சி. பி. கிட்டான்
- சந்தோஷ்குமார்
- விஜயசிறீ
- பி.ஆர். வரலட்சுமி
- கே. என். சாந்தி
- அர்பணா
- சிறீதேவி
- அன்னம்மா
-
# மலைநாட்டு மங்கை

## படக்குழு

- வசனம் - தேவநாராயணன், டி. என். கே. பெருமாள்
- பாடல்கள் - கவிஞர் கண்ணதாசன்
- பாடல்கள் உதவி - பஞ்சு அருணாசலம்
- பின்னணி பாடகர்கள் - ஜேசுதாஸ், பி. பி. சீறினிவாஸ், பி. சுசீலா, எஸ். ஜானகி, எல். ஆர். ஈஸ்வரி, வசந்தி, பொன்னுசாமி
- ஒப்பனை - செல்லையா, மணி. சுந்தரமூர்த்தி
- உடைகள் - நாராயண் காந்தி
- நடன அமைப்பு - பார்த்தசாரதி
- சண்டை பயிற்சி - தியாகராஜன்
- மிருகப்பயிற்சி - பரமேஸ்வரன், பாஷா
- ஒளிப்பதிவு உதவி - வி. கருணாகரன் பெஞ்சமி
- உதவி இயக்குநர்கள் - டி. என். கே. பெருமாள், ஆர். அப்பு, ஆர். கண்ணன்
- படத்தொகுப்பு - கோபாலகிருஷ்ணன், பாபு
- படத்தொகுப்பு உதவி - போஸ், திருநாவுக்கரசு, செல்லன்
- கலை இயக்குநர் - கங்கா
- பாடல்கள் இசை - வேத்பால் வர்மா
- பாடல்கள் இசை உதவி - ஆர். கே. சேகர்
- பின்னணி இசை - புகழந்தி
- ஒளிப்பதிவு - ராஜகோபால்
- தயாரிப்பு - வி. சி. ஜெயின், சி. சி. லால்வாணி
- கதை, இயக்கம் - பி. சுப்பிரமணியம்
-
# முருகன் காட்டிய வழி

***முருகன் காட்டிய வழி*** 1974 ஆம் ஆண்டு வெளிவந்த தமிழ்த் திரைப்படமாகும். பி. மாதவன் இயக்கத்தில் வெளிவந்த இத்திரைப்படத்தில் ஏ. வி. எம். ராஜன், விதுபாலா, ஶ்ரீபிரியா மற்றும் பலர் நடித்திருந்தனர். ஶ்ரீபிரியா நடித்த முதல் திரைப்படம் இதுவாகும்.
# முருகன் காட்டிய வழி

## நடிகர்கள்

- ஏ. வி. எம். ராஜன்
- விதுபாலா
- ஶ்ரீபிரியா
# நான் அவனில்லை (1974 திரைப்படம்)

***நான் அவனில்லை*** 1974 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் ஜெமினி கணேசன், லட்சுமி, கமல்ஹாசன்,
ஜெயசுதா மற்றும் பலரும் நடித்திருந்தனர். இது 1962 ஆம் ஆண்டய மராத்திய நாடகமான டு மீ நவ்ஹெச்சியை தழுவி எடுக்கப்பட்ட படமாகும். பலவிதமான வேடமிட்டு பல பெண்களை வசீகரித்து திருமணம் செய்யும் ஒருவனின் கதையாகும்.
# நான் அவனில்லை (1974 திரைப்படம்)

## நடிகர்கள்

- ஜெமினி கணேசன்
- லட்சுமி
- கமல்ஹாசன்
- ஜெயபாரதி
- ஜெயசுதா
- பூர்ணம் விஸ்வநாதன்
- எஸ். ஏ. அசோகன்
- தேங்காய் சீனிவாசன்
- ராஜசுலோசனா
- எம். என். ராஜம்
- லீலாவதி
- காந்திமதி
- செந்தாமரை
# நான் அவனில்லை (1974 திரைப்படம்)

## தயாரிப்பு

நடிகர் ஜெமினி கணேசன் அவர்கள் தயாரித்த ஒரே திரைப்படம் இதுவாகும்.
# நான் அவனில்லை (1974 திரைப்படம்)

## பாடல்கள்

எம். எஸ். விஸ்வநாதனால் பாடல்களுக்கு இசை இயற்றப்பட்டது. எஸ். பி. பாலசுப்பிரமணியம் பாடிய "ராதா காதல் வராதா" எனும் பாடல் வரவேற்பைப் பெற்றது.  
| **எண்.** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |  |
| --- | --- | --- | --- | --- | --- |
| 1 | "எங்கிருந்தோ வந்தால்" | எஸ். பி. பாலசுப்பிரமணியம் | கண்ணதாசன் | 03:46 |  |
| 2 | "ராதா காதல் வராதா" | எஸ். பி. பாலசுப்பிரமணியம் | 06:17 |  |  |
| 3 | "மந்தார மலரே" | பி. ஜெயச்சந்திரன், எல். ஆர். ஈஸ்வரி | கண்ணதாசன், பி. பாஸ்கரன் (மலையாளம் வரிகள்) | 04:43 |  |
| 4 | "நான் சின்னஞ்சிறு" | பி. சுசீலா,
பி. பி. ஸ்ரீனிவாஸ் | கண்ணதாசன், குமார மித்ரா (இந்தி வரிகள்) | 03:20 |  |
| 5 | "இங்கே நான்" | எல். ஆர். ஈஸ்வரி,
சாய்பாபா | கண்ணதாசன் | 05:37 | } |
# நான் அவனில்லை (1974 திரைப்படம்)

## மறு ஆக்கம்

2007 ஆம் ஆண்டில் இதே பெயரில் இதே கதையில் நான் அவனில்லை (2007 திரைப்படம்) எனும் திரைப்படம் மறுபடியும் எடுக்கப்பட்டு வெளியிடப்பட்டது, அத்திரைப்படத்தில் ஜீவன், சினேகா, நமிதா, மாளவிகா, ஜோதிமயி, கீர்த்தி சாவ்லா, லிவிங்ஸ்டன் ஆகியோர் நடித்திருந்தனர். நடிகை இலட்சுமி அவர்கள் மறுபடியும் அத்திரைப்படத்தில் நடித்தார்.
# நேற்று இன்று நாளை (1974 திரைப்படம்)

**நேற்று இன்று நாளை** 1974 ஆம் ஆண்டு வெளிவந்த இந்தியத் தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்தில் எம். ஜி. ஆர், மஞ்சுளா மற்றும் பலர் நடித்திருந்தனர்.
# நேற்று இன்று நாளை (1974 திரைப்படம்)

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்திருந்தார். "நெருங்கி நெருங்கி பழகும் போது..." என்ற பாடலுக்கு மட்டும் கே. வி. மகாதேவன் இசையமைத்தார்.  
| "பாடும் போது நான்" | எஸ். பி. பாலசுப்பிரமணியம் | புலமைப்பித்தன் | 03:18 |  |
| --- | --- | --- | --- | --- |
| "தம்பி நான் படிச்சேன்" | டி. எம். சௌந்தரராஜன் | வாலி | 06:04 |  |
| "நீ என்னென்ன சொன்னாலும்" | டி. எம். சௌந்தரராஜன், பி. சுசீலா | புலமைப்பித்தன் | 04:02 |  |
| "இன்னொரு வானம்" | டி. எம். சௌந்தரராஜன், பி. சுசீலா | கண்ணதாசன் | 03:46 |  |
| "நெருங்கி நெருங்கி" | டி. எம். சௌந்தரராஜன், பி. சுசீலா | சுரதா | 03:18 |  |
| "அங்கே வருவது யாரோ" | எஸ். பி. பாலசுப்பிரமணியம், எஸ். ஜானகி | அவினாசி மணி | 03:20 | } |
# ஒண்ணே ஒண்ணு கண்ணே கண்ணு

**ஒண்ணே ஒண்ணு கண்ணே கண்ணு** (*Onne onnu kanne kannu*) 1974 ஆம் ஆண்டு வெளிவந்த தமிழ்த் திரைப்படமாகும். இரா. சங்கரன் இயக்கத்தில் வெளிவந்த இத்திரைப்படத்தில் சிவகுமார், ஜெயசித்ரா மற்றும் பலர் நடித்திருந்தனர்.
# ஒண்ணே ஒண்ணு கண்ணே கண்ணு

## நடிகர்கள்

- சிவகுமார்
- ஜெயசித்ரா
- சோ ராமசாமி
- மனோரமா
- ஸ்ரீகாந்த்
- சுருளிராஜன்
- வி. எஸ். ராகவன்
- ராஜபாண்டியன்
- டெல்லி குமார் (அறிமுகம்)
- பண்டரிபாய்
- எஸ். என். லட்சுமி
- அச்சச்சோ சித்ரா
- விஜயசந்திரிகா
- ரஞ்சனாதேவி
- சாந்தாதேவி
- டி. கே. பட்டம்மாள்
- ஒரு விரல் கிருஷ்ணா ராவ்
# ஒண்ணே ஒண்ணு கண்ணே கண்ணு

## பாடல்கள்

இத்திரைப்படத்திற்கு வி. குமார் இசையமைத்திருந்தார். பாடல் வரிகளை வாலி எழுதியிருந்தார்.
- பால்மணம் பூமணம் - எஸ். பி. பாலசுப்பிரமணியம், பி. சுசீலா
# பணத்துக்காக

**பணத்துக்காக** (Panathukkaaga) 1974 ஆம் ஆண்டு வெளிவந்த இந்தியத் தமிழ்த் திரைப்படமாகும். எம். எஸ். செந்தில் இயக்கத்தில் வெளிவந்த இத்திரைப்படத்தில் சிவகுமார், ஜெயசித்ரா, கமல்ஹாசன், தேங்காய் சீனிவாசன் மற்றும் பலர் நடித்திருந்தனர்.  
இப்படம் இயக்குனரின் சொந்த மலையாளத் திரைப்படமான *போலீஸ் அரியருத்தே* (1973) இன் மறுஉருவாக்கம் ஆகும். கமல்ஹாசன் இப்படத்தின் துணை நடன இயக்குநராக கே. தங்கப்பனிடம் பணியாற்றினார்.
- எஸ். வி. இராமதாஸ் - மாசிலாமணி
- மாஸ்டர் ஸ்ரீதர் - இரவி
# பணத்துக்காக

## பாடல்கள்

எம். எஸ். விஸ்வநாதன் இசையமைத்த இத்திரைப்படத்தின் பாடல்களை எழுதியவர் கவியரசு கண்ணதாசன் ஆவார்.
| எண். | பாடல் | பாடகர்(கள்) | பாடலாசிரியர் | நீளம் (நி:வி) |
| --- | --- | --- | --- | --- |
| 1 | "சங்கீதம் எப்போதும் சுகமானது" | எஸ். பி. பாலசுப்பிரமணியம் , எல். ஆர். ஈஸ்வரி | கண்ணதாசன் | 4:13 |
| 2 | "யாருமில்லை இங்கே" | எஸ். பி. பாலசுப்பிரமணியம், பி. சுசீலா | 4:15 |  |
| 3 | "மௌனம் இங்கே" | பி. சுசீலா | 4:20 | } |
# பருவகாலம் (திரைப்படம்)

**பருவ காலம்** 1974 ஆம் ஆண்டு வெளிவந்த தமிழ்த் திரைப்படமாகும். ஜாஸ் ஏ. எஸ். பெர்னாண்டோ இயக்கத்தில் வெளிவந்த இத்திரைப்படத்தில் ரோஜா ரமணி, கமல்ஹாசன்,
ஸ்ரீகாந்த் மற்றும் பலர் நடித்திருந்தனர். இப்படத்திற்கான கதை, வசனத்தை பேராசிரியர் ஏ.எஸ். பிரகாசம் எழுதியுள்ளார். இத்திரைப்படமானது 1972இல் மலையாள மொழியில் வெளிவந்த *செம்பருத்தி* எனும் திரைப்படத்தின் மறு உருவாக்கம் ஆகும்.
# பருவகாலம் (திரைப்படம்)

## கதை

'ஆனந்த பவன்' என்றொரு பங்களா விடுதியில் பணியாளராக பெரியசாமியும் (எஸ்.வி.சுப்பையா) அவரது மகள் சாந்தாவும் (ரோஜா ரமணி) பணியாற்றி வந்தனர் மற்றும் அந்த விடுதி சமையல்காரராக முருகனும் (சுருளிராஜன்) பணியாற்றி வந்தார். பருவகாலம் (சீசன்) ஆரம்பித்துவிட்டால் ஆனந்த பவன் பங்களாவிற்கு பெரும் பணக்காரர்கள் வருவது வழக்கம். அப்படி பருவகாலம் ஆரம்பித்தவுடன் ஓவியர் ரவி (சுதர்சன்), வேட்டைக்காரன் ஜம்பு (சசிகுமார்), குதிரை பயிற்சியாளர் ஜானி (லியோ பிரபு), சுவாமியார் (நாகேஷ்) என்று ஒவ்வொருத்தராக சீசனை அனுபவிக்க வந்தனர். இவர்களோடு பெண் விருந்தினராக கனகா (ப்ரமீளா) அங்கு வந்து தங்கினார்.  
கங்காதரன் (ஸ்ரீகாந்த்), அந்த விடுதியில் தங்குவதற்கு கங்காதரன் தம்பி சந்திரன் (கமல்ஹாசன்) முன்பதிவு செய்ய வருகிறார், பின்னர் கங்காதரன் அந்த விடுதியில் தங்கிகொள்கிறார். விடுதி வேலையை சாந்தா செய்துவந்தார். அப்படியொரு சந்தர்ப்பத்தில், அன்றைய வேலைகளை முடித்துவிட்டு திரும்பும் போது, அவள் கற்பழிக்கப்படுகிறாள். யார் அந்த தவறு செய்தார் என்ற குழப்பம் அந்த விடுதிக்குள் ஏற்படுகிறது, இந்த நிலையில் அவளுக்கு குழந்தையும் பிறக்கிறது. இறுதியில் கங்காதரன் மேல் அனைவருக்கும் சந்தேகம் ஏற்படுகிறது, கங்காதரனை காப்பாற்ற அவரது சகோதர் சந்திரன் முயற்சி செய்கிறார். இறுதியில் அந்தக் குழந்தைக்கு யார் தந்தை என்பதை கண்டுபிடிக்கப்பட்டு, பின் அவருடன் திருமணம் நடைபெறுகிறது.
# பருவகாலம் (திரைப்படம்)

## நடிகர்கள்

- ரோஜா ரமணி - சாந்தா
- ஸ்ரீகாந்த் - கங்காதரன்
- கமல்ஹாசன் - சந்திரன், கங்காதரனின் இளைய சகோதரன்
- எஸ். வி. சுப்பையா - பெரிய சாமி, சாந்தாவின் தந்தை
- நாகேஷ் - சுவாமி கதலநந்தம்
- பிரமிளா - கனகா
- சசிகுமார் - ஜம்பு
- சுதர்சன் - ரவி
- லியோ பிரபு - ஜானி
- சுருளி ராஜன் - முருகன்
- சச்சு - பாப்பம்மா
# பருவகாலம் (திரைப்படம்)

## பாடல்கள்

ஜி. தேவராஜன் அவர்களால் பாடல் இசை இயற்றப்பட்டது, இவருக்கு உதவியாக ஆர்.கே. சேகர் (ஏ.ஆர். ரகுமானின் தந்தை) பணியாற்றியுள்ளார். பாடல்கள் புலமைப்பித்தன் மற்றும் பூவை செங்குட்டுவன் ஆகியோரால் எழுதப்பட்டது.  
| **எண்.** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | "வெள்ளி ரதங்கள்" | பி. மாதுரி |  |  |
| 2 | "வெல்வெட்டு பட்டு" | எல். ஆர். ஈஸ்வரி |  |  |
| 3 | "சரணம் ஐயப்பா" | ராஜேஷ் |  |  |
| 4 | "வெள்ளி ரதங்கள் (சோகம்)" | பி. மாதுரி | } |  |
# பத்து மாத பந்தம்

**பத்து மாத பந்தம்** 1974 ஆம் ஆண்டு வெளிவந்த தமிழ்த் திரைப்படமாகும். கிருஷ்ணன்-பஞ்சு இயக்கத்தில் வெளிவந்த இத்திரைப்படத்தில் முத்துராமன், பானுமதி, சரோஜா தேவி ஆகியோர் நடித்திருந்தனர்.
# பத்து மாத பந்தம்

## பாடல்கள்

இத்திரைப்படத்திற்கு சங்கர் கணேஷ் இசையமைத்திருந்தனர். பாடல் வரிகளை கவிஞர் கண்ணதாசன், அருணாசலக் கவிராயர், டோனி & கல்யாணி ஆகியோர் எழுதியிருந்தனர்.
# பெண் ஒன்று கண்டேன்

**பெண் ஒன்று கண்டேன்** 1974 ஆம் ஆண்டு வெளிவந்த தமிழ்த் திரைப்படமாகும். கோபு இயக்கத்தில் வெளிவந்த இத்திரைப்படத்தில் முத்துராமன், பிரமிளா மற்றும் பலர் நடித்திருந்தனர்.
# பெண் ஒன்று கண்டேன்

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை கவிஞர் வாலி எழுதியிருந்தார்.
# புதிய மனிதன்

**புதிய மனிதன்** 1974 ஆம் ஆண்டு வெளிவந்த தமிழ்த் திரைப்படமாகும். திருமலை மகாலிங்கம் இயக்கத்தில் வெளிவந்த இத்திரைப்படத்தில் ஜெய்சங்கர், ஜெயசுதா மற்றும் பலர் நடித்திருந்தனர். ஏ. எல். நாராயணன் கதை வசனம் எழுத, சங்கர்-கணேஷ் இரட்டையர்கள் இசையமைத்தார்கள். எஸ். பி. பாலசுப்பிரமணியம், வாணி ஜெயராம் ஆகியோர் பின்னணி பாடினார்கள். வாலி பாடல்களை இயற்றினார்.
# ராஜ நாகம் (திரைப்படம்)

**ராஜ நாகம்** (*Raja Nagam*) 1974 ஆம் ஆண்டு வெளிவந்த தமிழ்த் திரைப்படமாகும். என். எஸ். மணியம் இயக்கத்தில் வெளிவந்த இத்திரைப்படத்தில் ஸ்ரீகாந்த், மஞ்சுளா, மேஜர் சுந்தர்ராஜன், சுபா மற்றும் பலர் நடித்துள்ளனர்.
# ராஜ நாகம் (திரைப்படம்)

## பாடல்கள்

இத்திரைப்படத்திற்கு வி. குமார் இசையமைத்தார். பாடல் வரிகளை கவிஞர் வாலி இயற்றினார். "தேவன் யேசுவின் வேதம்" ("தேவன் வேதமும் கண்ணன் கீதையும்" என்றும் அழைக்கப்படுகிறது) படத்தின் மிகவும் பிரபலமான பாடலாக மாறியது.
# சமையல்காரன் (திரைப்படம்)

**சமையல்காரன்** 1974 ஆம் ஆண்டு வெளிவந்த இந்தியத் தமிழ்த் திரைப்படமாகும். திருமலை மகாலிங்கம் இயக்கத்தில் வெளிவந்த இத்திரைப்படத்தில் மு. க. முத்து, எம். ஆர். ராதா வெண்ணிற ஆடை நிர்மலா ஆகியோர் நடித்திருந்தனர்.
# சமையல்காரன் (திரைப்படம்)

## நடிகர், நடிகையர்

- மு. க. முத்து
- எம். ஆர். ராதா
- வெண்ணிற ஆடை நிர்மலா
- வி. கே. ராமசாமி
- தேங்காய் சீனிவாசன்
- செந்தாமரை
- அமர்நாத்
- மூர்த்தி
- மனோரமா
- சி. கே. சரஸ்வதி
- எம். பானுமதி
- குழந்தை சாந்தி
# சமையல்காரன் (திரைப்படம்)

## பாடல்கள்

இத்திரைப்படத்திற்கு ம. சு. விசுவநாதன் இசையமைத்திருந்தார். பாடல் வரிகளை வாலி, பூவை செங்குட்டுவன் ஆகியோர் எழுதியிருந்தனர்.
# சிரித்து வாழ வேண்டும்

**சிரித்து வாழ வேண்டும்** 1974 ஆம் ஆண்டு வெளிவந்த தமிழ்த் திரைப்படமாகும். எஸ். பாலசுப்பிரமணியன் இயக்கத்தில் வெளிவந்த இத்திரைப்படத்தில் எம். ஜி. ஆர், லதா மற்றும் பலரும் நடித்திருந்தனர். இது 1973 ஆம் ஆண்டு அமிதாப் பச்சன் நடித்து வெளிவந்த இந்தித் திரைப்படமான சஞ்ஜீர் என்ற படத்தின் மறு ஆக்கம் ஆகும். இப்படம் 30 நவம்பர் 1974 அன்று வெளியானது. திரையரங்குகளில் 100 நாட்களுக்கு மேல் ஓடியது.
# சிரித்து வாழ வேண்டும்

## கதை

ராமுவின் குழந்தைப் பருவத்தில் அவன் கண்ணெதிரே அவனது பெற்றோர் கொள்ளைக் கூட்டத்தினரால் படுகொலை செய்யப்படுகின்றனர். கொலைகாரனின் கையில் உள்ள சங்கிலியில் தொங்கும் குதிரை பொம்மை அவன் மனதில் பதிந்துவிடுகிறது. அந்த பயங்கரமான இரவின் நினைவோடு அவன் வளர்கிறான். ராமு வளர்ந்து காவல் ஆய்வாளராக ஆகிறான். கொள்ளைக் கூட்டத்தின் சமூக விரோத செயல்கள் அதிகரிக்கின்றன. அந்தக் கொள்ளைக்கூட்டத்தின் தலைவனை ராமு சந்தித்து எச்சரிக்கிறான். இறுதிக் காட்சியில் கொள்ளைக் கூட்டத் தலைவனின் கையில் குதிரை பொம்மை கொண்ட கை சங்களியைக் காண்கிறான். இவன்தான் தன் பெற்றோரை கொன்றவன் எனபதை அதன் மூலம் அறிகிறான். இறுதியில் தன் பெற்றோரைக் கொன்ற அவனை பழிவாங்குகிறான்.
# சிரித்து வாழ வேண்டும்

## வரவேற்பு

கல்கியின் காந்தன், படத்தின் தலைப்புக்கு ஏற்றதாக, பார்வையாளர்களை மகிழ்ச்சியடையச் செய்ய படத்தில் எதுவும் இல்லை என்றார்.
# சிவகாமியின் செல்வன்

**சிவகாமியின் செல்வன்** 1974 ஆம் ஆண்டு வெளிவந்த இந்தியத் தமிழ்த் திரைப்படமாகும். சி. வி. ராஜேந்திரன் இயக்கத்தில் வெளிவந்த இத்திரைப்படத்தில் சிவாஜி கணேசன், வாணிஸ்ரீ ஆகியோர் நடித்திருந்தனர்.
# சிவகாமியின் செல்வன்

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்திருந்தார்.  
| "உள்ளம் ரெண்டும்" | டி. எம். சௌந்தரராஜன் | வாலி | 04:43 |  |
| --- | --- | --- | --- | --- |
| "இனியவளே" | டி. எம். சௌந்தரராஜன், பி. சுசீலா | புலமைப்பித்தன் | 04:43 |  |
| "மேள தாளம்" | டி. எம். சௌந்தரராஜன், பி. சுசீலா | கண்ணதாசன் | 03:30 |  |
| "எத்தனை அழகு" | எஸ். பி. பாலசுப்பிரமணியம் | புலமைப்பித்தன் | 04:28 |  |
| "எதற்கும் ஒரு காலம் வரும்-(இன்பத்திலும்)" | எம். எஸ். விஸ்வநாதன் | வாலி | 04:13 |  |
| "என் ராஜாவின் ரோஜாமுகம்" | பி. சுசீலா | 04:23 |  |  |
| "ஆடிக்குப் பின்னே ஆவணி மாதம்" | டி. எம். சௌந்தரராஜன், எல். ஆர். ஈஸ்வரி | கண்ணதாசன் | 04:30 | } |
# தாய் (திரைப்படம்)

**தாய்** 1974 ஆம் ஆண்டு வெளிவந்த தமிழ்த் திரைப்படமாகும். டி. யோகானந்த் இயக்கத்தில் வெளிவந்த இத்திரைப்படத்தில் சிவாஜி கணேசன், ஜெயலலிதா, குமாரி பத்மினி மற்றும் பலரும் நடித்திருந்தனர்.
# தாய் (திரைப்படம்)

## நடிகர்கள்

- சிவாஜி கணேசன்- ஆனந்தன்
- ஜெயலலிதா- சிவகாமி
- குமாரி பத்மினி - காவேரி
- மேஜர் சுந்தரராஜன் - சாமிதுரை/துரைசாமி
- எஸ். வரலட்சுமி - கற்பகம்
- மா. நா. நம்பியார் - குமார்
- வி. கே. ராமசாமி - சின்னையா
- எம். ஆர். ஆர். வாசு - மைனர் அருணகிரி
- சுகுமாரி - மங்களம்
- சி. கே. சரஸ்வதி - அன்னபூரணி
- மனோரமா - பாலகாடு பாப்பம்மா
- செந்தாமரை - மகாலிங்கம் (பண்ணையார்)
- சி.ஐ.டி.சகுந்தலா - குளோப்ஜான் (நடனம்)
# தாய் (திரைப்படம்)

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை கவிஞர் கண்ணதாசன் எழுதியிருந்தார்.  
| "எங்க மாமனுக்கும் மாமிக்கும்" | பி. சுசீலா | 03:41 |  |
| --- | --- | --- | --- |
| "மங்களம் காப்பாள்" | எஸ். வரலட்சுமி | 04:32 |  |
| "சின்ன குட்டி அழகா" | எல். ஆர். ஈஸ்வரி, டி. எம். சௌந்தரராஜன் | 4:51 |  |
| "நான் பாத்தாலும் பாத்தேன்" | டி. எம். சௌந்தரராஜன் | 5:06 |  |
| "நாடாள வந்தாரு" | டி. எம். சௌந்தரராஜன், பி. சுசீலா | 4:26 | } |
# தாய் பிறந்தாள் (திரைப்படம்)

**தாய் பிறந்தாள்** 1974 ஆம் ஆண்டு வெளிவந்த தமிழ்த் திரைப்படமாகும். ஏ. கே. சுப்ரமணியன் இயக்கத்தில் வெளிவந்த இத்திரைப்படத்தில் முத்துராமன், மனோகர், அசோகன், தேங்காய் சீனிவாசன், சுருளிராஜன், பி. பானுமதி, சாரதா, அ. சகுந்தலா, பண்டரிபாய், சச்சு, சுகுமாரி மற்றும் பலரும் நடித்திருந்தனர்.
# தங்கப்பதக்கம் (திரைப்படம்)

**தங்கப்பதக்கம்** (*Thangappathakkam*) என்பது 1974 ஆம் ஆண்டு வெளிவந்த இந்தியத் தமிழ்த் குற்றவியல் நாடகத் திரைப்படமாகும். மகேந்திரன் எழுத பி. மாதவன் இயக்கினார். மகேந்திரனின் இதே பெயரிலான நாடகத்தை அடிப்படையாகக் கொண்ட இத்திரைப்படத்தில் சிவாஜி கணேசன், கே. ஆர். விஜயா, ஸ்ரீகாந்த், பிரமிளா மற்றும் பலர் நடித்திருந்தனர். இது தனது வேலையை அர்ப்பணிப்புடன் செய்யும் ஒரு ஒழுக்கமான காவல் அதிகாரியை மையமாகக் கொண்டது. அதே நேரத்தில் அவரது கலகக்கார மகன் வழிதவறி, குற்றவாளியாகி தன் தந்தையை வெறுக்கிறான். நாடகத்தில் இதேபாத்திரத்தை ஏற்று நடித்த சிவாஜி கணேசன் திரைப்படத்திலும் பாத்திரத்தை மீண்டும் ஏற்று நடித்தார்.  
தங்கப்பதக்கம் 1972 சூன் முதல் நாள் அன்று வெளியானது. இந்தத் திரைப்படம் வணிக ரீதியாக வெற்றி பெற்றது, திரையரங்குகளில் 175 நாட்களுக்கு மேல் ஓடியது, இதன் மூலம் வெள்ளி விழாப் படமாக மாறியது. இது தெலுங்கு திரைப்படமான கொண்டவேடி சிம்ஹம் (1981), கன்னட திரைப்படமான கடம்பா (2004), இந்தி திரைப்படமான சக்தி (1982) ஆகியவற்றிற்கு ஒரு உத்வேகமாக அமைந்தது.
# தங்கப்பதக்கம் (திரைப்படம்)

## தயாரிப்பு

*இரண்டில் ஒன்று* என்பது நடிகர் செந்தாமரைக்காக மகேந்திரன் எழுதிய நாடகம். கே. ஆர். விஜயா அவரது மனைவி லட்சுமியாக நடித்தார், முதலில் நாடகத்தில் சிவகாமி அந்தப் பாத்திரத்தை ஏற்றிருந்தார். ஸ்ரீகாந்த் சௌத்ரியின் மகன் ஜெகனாக நடித்தார், முதலில் நாடகத்தில் ராஜபாண்டியன் அந்தப் பாத்திரத்தை ஏற்றிருந்தார். நாடகத்தில் சோவின் அரசியல்வாதி கதாபாத்திரம் இருக்கவில்லை. ஒளிப்பதிவை பி. என். சுந்தரம் மேற்கொண்டார், படத்தொகுப்பை ஆர். தேவராஜன் செய்தார்.
# தங்கப்பதக்கம் (திரைப்படம்)

## இசை

இப்படத்திற்கு எம். எஸ். விஸ்வநாதன் இசையமைத்தார். பாடல் வரிகளை கண்ணதாசன் எழுதினார். "தத்திச் செல்லும்" பாடல் வலஜி எனப்படும் கருநாடக இசை ராகத்தில் அமைக்கப்பட்டது, மேலும் "சுமைதாங்கி சாய்தால்" அரிக்காம்போதியில் அமைக்கப்பட்டது.
# தங்கப்பதக்கம் (திரைப்படம்)

## வெளியீடும் வரவேற்பும்

தங்கப்பதக்கம் 1974 சூன் முதல் நாளன்று அன்று வெளியானது. 1974 சூன் 30 அன்று, தமிழ் பத்திரிகையான ஆனந்த விகடன் இந்தப் படத்தைப் பாராட்டியதுடன், சிவாஜி கணேசன் தனது அற்புதமான நடிப்பின் மூலம் ஒரு காவல் அதிகாரி எவ்வாறு நடந்து கொள்ள வேண்டும், எப்படி வாழ வேண்டும் என்பதைக் காட்டினார் என்றும், இந்தப் படம் சிவாஜி கணேசனுக்கு ஒரு தங்கப் பதக்கம் என்றும் குறிப்பிட்டது. மாதவனின் இயக்கம் மற்றும் மகேந்திரனின் எழுத்துடன் கூடுதலாக, தமிழ் படங்களில் பொதுவாகக் காணப்படாத ஒரு புதிய வகையான வில்லனை சித்தரித்ததற்காகவும், முன்னணி நடிகர்களின், குறிப்பாக ஸ்ரீகாந்தின் நடிப்பைப் பாராட்டினார். தங்கப்பதக்கம் வணிக ரீதியாக வெற்றி பெற்றது, திரையரங்குகளில் 175 நாட்களுக்கு மேல் ஓடியது, இதன் மூலம் வெள்ளி விழா படமாக ஆனது. இது சிறந்த படம், சிறந்த நடிகர் (கணேசன்), சிறந்த கதை (மகேந்திரன்), சிறந்த நடிகை (விஜயா) ஆகியவற்றுக்கான சென்னை திரைப்பட ரசிகர்கள் சங்க விருதுகளைப் பெற்றது.
# தங்கப்பதக்கம் (திரைப்படம்)

## தாக்கம்

தங்கப்பதக்கம் 1976 ஆம் ஆண்டு தெலுங்கில் பங்காரு பதக்கம் என்ற பெயரில் மொழிமாற்றம் செய்யப்பட்டது. தெலுங்கு திரைப்படமான கொண்டவேட்டி சிம்ஹம் (1981), கன்னட திரைப்படமான கடம்பா (2004), இந்தி திரைப்படமான சக்தி (1982) ஆகியவற்றில் இது தாக்கம் செலுத்தியது. ரெடிஃப்பின் என். சத்திய மூர்த்தியின் கூற்றுப்படி, சிவாஜி கணேசனின் சவுத்ரி கதாபாத்திர சித்தரிப்பு "ஆர்வம் கொண்ட இளம் காவல்துறை அதிகாரிகளுக்கு ஒரு முன்மாதிரியாக மாறியது". பல பிற்கால தமிழ்ப் படங்கள் "நேர்மையான அதிகாரி" என்று குறிப்பிடும்போது சவுத்ரியைக் குறிப்பிடும் வகையில், இந்தப் பாத்திரத்தின் கதாபாத்திர சித்தரிப்பு ஒரு அளவுகோலாக மாறியது.
# திக்கற்ற பார்வதி

**திக்கற்ற பார்வதி** 1974 ஆம் ஆண்டு வெளிவந்த தமிழ்த் திரைப்படமாகும். சக்கரவர்த்தி இராசகோபாலாச்சாரியின் "திக்கற்ற பார்வதி" என்ற புதினத்தைத் தழுவி எடுக்கப்பட்ட இப்படத்தை சிங்கீதம் சீனிவாசராவ் இயக்கினார். இப்படமே அவரது முதல் தமிழ்த் திரைப்படம் ஆகும். இத்திரைப்படத்தில் ஸ்ரீகாந்த், லட்சுமி மற்றும் பலர் நடித்திருந்தனர். இத்திரைப்படத்திற்கு காரைக்குடி நாராயணன் திரைக்கதை, வசனம் எழுதினார். இது தமிழில் சிறந்த திரைப்படத்திற்கான தேசிய திரைப்பட விருதை வென்றது. அதே நேரத்தில் லட்சுமி தனது நடிப்பிற்காக பல பாராட்டுகளை வென்றார். இப்படத்தின் வெளிப்புறப் படபிப்பிடிப்பு முழுவதும் இராஜாஜியின் சொந்த ஊரான இப்போதைய கிருட்டிணகிரி மாவட்டம் ஒசூருக்கு அருகில் உள்ள தொரப்பள்ளி மற்றும் ஒசூரைச் சுற்றியுள்ள இடங்களிலுமே நடந்தது. துணை நடிகர்களாக ஒசூரில் உள்ளவர்களே நடித்தனர்.
# திக்கற்ற பார்வதி

## கதை

படத்தின் கதை குடிப்பழக்கத்தால் விளையும் தீமைகளை காட்டுவதாக உள்ளது. பார்வதிக்கும் ( லட்சுமி ) கருப்பனுக்கும் (ஸ்ரீகாந்த் ) திருமணம் நடக்கிறது. அன்பான மாமியார், மாமனார், கணவருடன் அவரின் வாழ்க்கை மகிழ்ச்சியாக செல்கிறது. பின்னர் அவளுக்கு குழந்தைப் பேறும் உண்டாகிறது. கருப்பன் தனது வருவாயை அதிகரிக்க விரும்பி மாட்டு வண்டியை வாங்க முடிவு செய்கிறான். பார்வதிக்கு அதில் விருப்பமில்லை. உள்ளதை வைத்து திருப்தி அடைவதே மகிழ்ச்சி என்கிறாள். இருப்பினும் கருப்பனின் விருப்பத்துக்கு இணங்கி தன் சேமிப்பை வழங்குகிறாள். கூடுதலாக தேவைப்பட்ட பணத்தை கடன் வாங்கி வண்டி வாங்குகிறான். முதலில் எல்லாம் சிறப்பாகவே போகிறது. ஆனால் கருப்பன் வீட்டிற்கு வரும் வழியில் கள்ளுக் கடைகளைக் கடக்க நேரிடுகிறது. மெதுவாக, அவன் குடிக்கத் துவங்குகிறான் விரைவில் குடிப்பழக்கத்துக்கு அடிமையாகிறான். பார்வதியின் வாழ்க்கை துண்பமும் துயரமும் நிறைந்த ஒன்றாக மாறுகிறது. கருப்பனின் அலட்சியத்தால் குழந்தையின் மரணம் ஏற்படுகிறது. பார்வதியின் வாழ்க்கை சோகமாகிறது. கருப்பனால் கடனை அடைக்க முடியாத நிலை ஏற்படுகிறது. கருப்பனின் அருவருப்பான அணுகுமுறையை பணத்தைக் கடன் கொடுத்தவரின் மகன் பயன்படுத்திக் கொள்கிறான். பார்வதி உதவியற்றவளாகப் கடன் கொடுத்தவரின் மகனின் ஆசைக்கு அடிபணிகிறாள். இதைக் கண்டுப்பிடித்த கருப்பன், கடன் கொடுத்தவரின் மகனை அரிவாளால் வெட்டுகிறான். அவன் படுகாயம் அடைகிறான். கருப்பன் கைது செய்யப்படுகிறான். பார்வதியை அவளது உறவினர்கள் நிராகரிக்கிறார்கள். அவள் தன் கணவனை விடுவிக்க தனியாக போராடுகிறாள். வழக்கறிஞரின் ஆலோசனையின் பேரில், அவள் தன் கணவரின் விடுதலையை எளிதாகும் என்று நினைத்து, நடந்ததை நீதிமன்றத்தில் கூறுகிறாள். கருப்பன் விடுவிக்கப்படுகிறான். ஆனால் ஒப்புதலால் கோபமடைந்து, அவளை நிராகரிக்கிறன். இதனால் மனமுடைந்த பார்வதி மலையில் இருந்து குதித்து தற்கொலை செய்து கொள்கிறாள்.
# திக்கற்ற பார்வதி

## நடிகர்கள்

- பார்வதியாக லட்சுமி
- கருப்பனாக ஸ்ரீகாந்த்
- ஒய். ஜி. மகேந்திரன்
- பூர்ணம் விஸ்வநாதன்
- டைப்பிஸ்ட் கோபு
# திக்கற்ற பார்வதி

## தயாரிப்பு

இத்திரைப்படம் இராஜாஜி பிறந்த ஊரான தொரப்பள்ளியில் 28 நாட்கள் ஒரே கட்டத்தில் படமாக்கப்பட்டது. தமிழ்த் திரையுலகில் முதன்முறையாக ஒசூர் மற்றும் சென்னை நீதிமன்றத்தில் நீதிமன்றக் காட்சிகள் படமாக்கப்பட்டன. படக் காட்சிகளில் உள்ளூர் வழக்கறிஞர்கள் கலந்து கொண்டனர். படத்தின் தயாரிப்பு செலவான ₹2.5 லட்சத்தில் (2021 மதிப்பில் ₹3.3 கோடி) 80 விழுக்காடு நிதியை இந்திய திரைப்பட நிதிக் கழகம் வழங்கியது (பின்னர் அது இந்திய தேசியத் திரைப்பட வளர்ச்சிக் கழகம் என பெயர் மாற்றப்பட்டது) ஒரு முன்னுதாரணமாக அமைந்தது. திரைப்பட வரலாற்றில் ஒரு மாநில அரசு திரைப்படம் வெளியான பிறகு அதை வாங்கியது இதுவே முதல் முறை.
- சிறந்த நடிகைக்கான பிலிம்பேர் விருது - தமிழ் லட்சுமிக்கு 1975
- சிறந்த திரைப்படத்துக்கான பிலிம்பேர் விருது - தமிழ் 1975